ഗോപിനാഥിന് തിരിച്ചുവരാം ആര്എസ്പി മുന്നണി വിടില്ല: മുരളീധരന് കോഴിക്കോട്: ഡിസിസി അധ്യക്ഷ പദവി ലഭിക്കാത്തതിന് പിന്നാലെ കോണ്ഗ്രസ് വിട്ട പാലക്കാട്ടെ നേതാവ് എ.വി.ഗോപിനാഥിന് പാര്ട്ടിയിലേക്ക് തിരിച്ചുവരാമെന്ന് കെ.മുരളീധരന് എംപി. ഗോപിനാഥിന്റെ വാതിലുകള് അടഞ്ഞിട്ടില്ല. അദ്ദേഹവുമായി ചര്ച്ചയ്ക്ക് തയാറാണെന്നും മുരളീധരന് വ്യക്തമാക്കി.കോണ്ഗ്രസില് ഒരു പൊട്ടിത്തെറിയും ഉണ്ടാകില്ല. ആര്എസ്പി ഉന്നയിച്ച വിമര്ശനങ്ങള് പരിശോധിക്കും. ആര്എസ്പി മുന്നണി വിടുമെന്ന പ്രചരണം ശരിയല്ല. വിമര്ശനങ്ങള് പരിശോധിക്കാന് ആര്എസ്പിയുമായി കോണ്ഗ്രസ് ഉഭയകക്ഷി ചര്ച്ചകള് നടത്തുമെന്നും ആര്എസ്പി യുഡിഎഫില് ഉറച്ചുനില്ക്കുമെന്നും അദ്ദേഹം പറഞ്ഞു.കോണ്ഗ്രസിനെതിരേ ഷിബു ബേബി ജോണ് പരസ്യ വിമര്ശനം ഉന്നയിച്ചതിന് പിന്നാലെയാണ് മുരളീധരന്റെ പ്രതികരണമുണ്ടായത്. യുഡിഎഫ് മുങ്ങുകയല്ലെന്നും ചിലര് മുക്കുകയാണെന്നുമായിരുന്നു ഷിബുവിന്റെ വിമര്ശനം.